cyanic-selkie/wikianc huggingface dataset:
พระยารามราชภักดี (ใหญ่ ศรลัมพ์)
ประวัติ
จากนั้นในวันที่ 7 พฤษภาคม พ.ศ. 2461 พระยารามราชภักดีได้รับโปรดเกล้าฯ ให้ไปเป็นผู้ว่าราชการจังหวัดกำแพงเพชรแทน พระยาวิเชียรปราการ ที่สลับไปเป็นผู้ว่าราชการจังหวัดสุโขทัย กระทั่งวันที่ 17 กันยายน พ.ศ. 2467 พระยารามราชภักดีได้กราบถวายบังคมลาออกจากตำแหน่งและราชการเนื่องจากป่วยทุพลภาพพร้อมกับผู้ว่าราชการจังหวัดอีก 3 คนคือ อำมาตย์เอก พระยาสุริยศักดิ์สุนทร (พลุ้ย เปาโรหิตย์) ผู้ว่าราชการ จังหวัดหล่มศักดิ์ อำมาตย์โท พระยาประเสริฐสุนทราศรัย (กระจ่าง สิงหเสนี) ผู้ว่าราชการจังหวัดตราด และ อำมาตย์โท พระยาประทุมธานี (ฟื้น กฤษณบัตร) ผู้ว่าราชการจังหวัดปทุมธานี
พระยารามราชภักดีถึงแก่อนิจกรรมด้วยโรคลำไส้พิการเมื่อวันที่ 11 สิงหาคม พ.ศ. 2469 ในรัชสมัย พระบาทสมเด็จพระปกเกล้าเจ้าอยู่หัว
พงษ์พัฒน์ วชิรบรรจง
พงษ์พัฒน์ วชิรบรรจง (เกิด 2 กันยายน พ.ศ. 2504) ชื่อเล่น อ๊อฟ เป็นนักร้อง นักแสดง ผู้กำกับชาวไทย ทางด้านธุรกิจเป็นกรรมการผู้จัดการบริษัท แอค อาร์ต เจเนอเรชั่น จำกัด สำเร็จการศึกษาระดับมัธยมศึกษา​ที่โรงเรียน​วัด​สุทธิ​ว​รา​ราม​และปริญญาตรีที่คณะพลศึกษา มหาวิทยาลัยศรีนครินทรวิโรฒ
เข้าสู่วงการบันเทิง
พงษ์พัฒน์ มีบิดาคือ คมสัน วชิรบรรจง ซึ่งรับราชการครู พงษ์พัฒน์ได้เข้าไปเป็นพนักงานที่บริษัทผลิตรองเท้ากีฬาแห่งหนึ่ง โดยดูแลงานในส่วนของฝ่ายผลิตภัณฑ์ทั้งงานผลิตและการตลาด แต่หลังจากนั้นก็ได้เข้ามาเป็น 1 ในคนทางบ้านที่สมัครเข้าแข่งขันในรายการเกมโชว์ที่โด่งดังในยุคนั้น คือ มาตามนัด และ พลิกล็อก และเป็นที่เข้าตาทีมงานบริษัทเจเอสแอล เมื่อทางบริษัทกำลังจะเปิดตัวละครเรื่องใหม่ที่ต้องการนักแสดงที่มีร่างกายกำยำ แข็งแรง พงษ์พัฒน์จึงถูกเรียกให้เข้ามาทดสอบการแสดง จนได้แสดงละครครั้งแรกคือเรื่อง เมฆินทร์พิฆาต ในปี พ.ศ. 2528 ถือเป็นการเข้าสู่วงการบันเทิงอย่างเต็มตัว และเริ่มมีงานละครอีกหลายเรื่องในระยะเวลาต่อมา
การเมือง
ในวิกฤตการณ์การเมืองในประเทศไทย พ.ศ. 2548-2550 พงษ์พัฒน์เป็นบุคคลหนึ่งที่เข้าร่วมในการขับไล่ ทักษิณ ชินวัตร ให้ลาออกจากตำแหน่งนายกรัฐมนตรีด้วย โดยได้ขึ้นเวทีปราศรัยของกลุ่มพันธมิตรประชาชนเพื่อประชาธิปไตยพร้อมกับ ศรัณยู วงษ์กระจ่าง เพื่อนนักแสดงรุ่นราวเดียวกัน
นอกจากนี้แล้วในเหตุการณ์พฤษภาทมิฬ เมื่อ พ.ศ. 2535 พงษ์พัฒน์ก็ได้เป็นส่วนหนึ่งของผู้ชุมนุมครั้งนั้นด้วย
รางวัลนาฏราช​
ในงานประกาศผลและมอบรางวัลนาฏราช ครั้งที่ 1 ณ หอประชุมกองทัพเรือ เมื่อวันที่ 16 พฤษภาคม พ.ศ. 2553 ในช่วงที่มีการชุมนุมของคนเสื้อแดง พงษ์พัฒน์ได้รับรางวัลนักแสดงสมทบชายยอดเยี่ยม จากบทคุณพ่อผู้อาภัพในละครเรื่อง พระจันทร์สีรุ้งแล้ว ซึ่งเมื่อขึ้นรับรางวัล และกล่าวขอบคุณ รวมถึงกล่าวเทิดทูนและปกป้องในหลวง ได้สร้างความฮือฮาและซาบซึ้งให้แก่นักแสดงและแขกที่มาร่วมงานเป็นอย่างมาก รวมถึงยังได้เกิดกระแสบนอินเทอร์เน็ต ที่ออกมาวิพากษ์วิจารณ์ ซึ่งมีทั้งคล้อยตามและขัดแย้ง โดยต่างมีเหตุผลส่วนตัวของแต่ละคนแตกต่างกันไป
ต่อมา ในงานประกาศผลรางวัลนาฏราช ครั้งที่ 5 ณ เมืองไทยรัชดาลัย เธียเตอร์ พงษ์พัฒน์ได้รับรางวัลผู้กำกับละครยอดเยี่ยม และละครยอดเยี่ยม จากเรื่องทองเนื้อเก้า เขาได้รับความสนใจจากผู้มาร่วมงานอีกครั้ง เมื่อกล่าวขอบคุณผู้ที่คืนความสุขแก่คนไทย พร้อมชูนิ้วหัวแม่มือ นิ้วชี้ นิ้วก้อย แสดงภาษามือสื่อถึงความรัก ในการรับรางวัลแรก และกล่าวขอบคุณผู้มีส่วนเกี่ยวข้อง เลียนแบบประกาศของคณะรักษาความสงบแห่งชาติ ในการรับรางวัลที่สอง
เลเบินส์เราม์
แนวคิดเยอรมันของ เลเบินส์เราม์ (Lebensraum; ; "พื้นที่อยู่อาศัย") ประกอบด้วยนโยบายและแนวทางปฏิบัติของลัทธิล่าอาณานิคมตั้งถิ่นฐานซึ่งได้เผยแพร่ในประเทศเยอรมนีตั้งแต่ช่วงคริสต์ทศวรรษ 1890–1940 ได้รับความนิยมเป็นครั้งแรกในช่วงราว ค.ศ. 1901 เลเบินส์เราม์ได้กลายเป็นเป้าหมายทางการเมืองของจักรวรรดิเยอรมันในช่วงสงครามโลกครั้งที่หนึ่ง (ค.ศ. 1914–1918) เดิมทีเป็นองค์ประกอบหลักของ Septemberprogramm ในการขยายดินแดน ด้วยความสุดโต่งที่สุดของอุดมการณ์นี้ได้รับสนับสนุนจากพรรคนาซีในจักรวรรดิไรช์ที่สาม จนกระทั่งสงครามโลกครั้งที่สองยุติ
ภายหลังจากการขึ้นสู่อำนาจของอดอล์ฟ ฮิตเลอร์ เลเบินส์เราม์ได้กลายเป็นอุดมการณ์หลักของลัทธินาซีและได้ให้เหตุผลสำหรับการขยายดินแดนของเยอรมนีไปยังยุโรปกลาง-ตะวันออก นโยบายเจเนรัลพลันโอสท์ของนาซี (แผนใหญ่สำหรับตะวันออก) ขึ้นอยู่กับหลักการของมัน ได้มีการระบุว่าประชากรส่วนใหญ่ในประเทศแถบยุโรปตะวันออกจะต้องถูกกำจัดออกไปอย่างถาวร (เช่น การเนรเทศไปยังไซบีเรีย, ความตาย หรือการกดขี่ข่มเหง) รวมทั้งชาวโปล ชาวยูเครน ชาวรัสเซีย และชาวสลาฟอื่น ๆ คนชาติเหล่านี้ได้ถูกถือว่า เป็นคนเชื้อชาติต่ำต้อยและไม่ใช่อารยัน รัฐบาลนาซีได้มุ่งเป้าไปยังการฟื้นฟูดินแดนเหล่านั้นให้กับชาวอาณานิคมเยอรมันในชื่อว่า เลเบินส์เราม์ ในช่วงสงครามโลกครั้งที่สองและภายหลังจากนั้น ประชากรชาวพื้นเมืองทั้งหมดจะต้องถูกทำลายโดยความอดอยาก เพื่อให้สามารถผลิตกสิกรรมที่เกินดุลของเยอรมนี
สันนิบาตอะเคียน
สันนิบาตอะเคียน (กรีกโบราณ: Κοινὸν τῶν Ἀχαιῶν, Koinon ton Akhaion "สันนิบาตแห่งชาวอะเคีย") เป็นสมาพันธ์นครรัฐกรีกสมัยเฮลเลนิสต์ทางตอนเหนือและตอนกลางของเพโลพอนนีส ชื่อสันนิบาตมาจากภูมิภาคอะเคียทางตะวันตกเฉียงเหนือของเพโลพอนนีสที่เป็นศูนย์กลาง สันนิบาตช่วงแรกก่อตั้งในศตวรรษที่ 5 ก่อนคริสตกาล ก่อนจะฟื้นฟูขึ้นใหม่ในศตวรรษที่ 3 ก่อนคริสตกาล สันนิบาตอะเคียนมีบทบาทสำคัญในการขยายอำนาจของสาธารณรัฐโรมันเข้ามาในกรีซช่วงสงครามมาซิดอนครั้งที่สาม แต่ภายหลังถูกโรมันพิชิตในสงครามอะเคียนเมื่อ 146 ปีก่อนคริสตกาล
สันนิบาตอะเคียนเป็นตัวอย่างที่ประสบความสำเร็จที่สุดของนครรัฐกรีกในการพัฒนาระบอบสหพันธรัฐ ซึ่งเป็นการรักษาสมดุลระหว่างปฏิบัติการร่วมกันกับการปกครองตนเอง โครงสร้างดังกล่าวยังส่งอิทธิพลต่อสหรัฐและสหพันธรัฐสมัยใหม่หลายแห่ง ผ่านงานเขียนของพอลิเบียส
ประวัติ
สันนิบาตอะเคียนช่วงแรกเคลื่อนไหวในศตวรรษที่ 5 ก่อนคริสตกาลทางตะวันตกเฉียงเหนือของเพโลพอนนีส แต่หลังจากเฮลิกี เมืองสำคัญของสันนิบาตเสียหายจากแผ่นดินไหวและคลื่นสึนามิใน 373 ปีก่อนคริสตกาล สันนิบาตยุติความเคลื่อนไหวในศตวรรษที่ 4 ก่อนคริสตกาล
ไมเคิล หว่อง
ไมเคิล หว่อง (Michael Wong) ดารานักแสดงชาวฮ่องกงที่เคยมีชื่อเสียงโด่งดังในประเทศไทยอยู่ระยะหนึ่ง
สันนิบาตอะเคียน
ประวัติ
สันนิบาตอะเคียนช่วงที่สองก่อตั้งขึ้นใหม่โดยนครดีมี เพทรัส ฟาเร และตริเตอาใน 280 ปีก่อนคริสตกาล หลังจากนั้นสันนิบาตแผ่อำนาจไปทั่วใจกลางภูมิภาคอะเคีย และขัดแย้งกับราชอาณาจักรมาเกโดนีอา (มาซิดอน) ที่กำลังมีอำนาจในตอนกลางของกรีซและเพโลพอนนีส ใน 243 ปีก่อนคริสตกาล สันนิบาตยึดคอรินท์ เมืองสำคัญของมาซิดอน ต่อมาใน 240 ปีก่อนคริสตกาล หลังเสียเมืองคอรินท์และเมืองอื่น ๆ แก่สันนิบาตมากขึ้นเรื่อย ๆ แอนติโกนัสที่ 2 โกนาทัส กษัตริย์มาซิดอนยอมตกลงในสนธิสัญญาสันติภาพกับสันนิบาต
ไมเคิล หว่อง
ไมเคิล หว่อง มีชื่อเต็มว่า ไมเคิล ฟิตซ์เจอรัลด์ หว่อง (Michael Fitzgerald Wong) มีชื่อเป็นภาษาจีนว่า หว่อง หมันตั๋ก (王敏德; ) เกิดเมื่อวันที่ 16 เมษายน ค.ศ. 1965 ที่เมืองทรอย รัฐนิวยอร์ก สหรัฐอเมริกา โดยพ่อเป็นเจ้าของภัตตาคารเป็นชาวอเมริกันเชื้อสายจีน แม่เป็นศิลปินลูกครึ่งดัตช์-ฝรั่งเศส หลังเรียนจบมัธยมศึกษาที่อเมริกาแล้ว ไมเคิล พร้อมด้วยพี่ชาย คือรัสเซลล์ หว่อง และน้องชาย ดีแลน หว่อง ได้เดินทางมาปักหลักเพื่อเป็นนักแสดงที่ฮ่องกง ซึ่งต่อมาทั้ง 3 คนก็ได้เป็นนักแสดงที่มีชื่อด้วยกันทั้งนั้น โดยเริ่มการแสดงตั้งแต่ปี ค.ศ. 1983
สันนิบาตอะเคียน
ประวัติ
ความสัมพันธ์ระหว่างสันนิบาตอะเคียนกับมาซิดอนเปลี่ยนแปลงอยู่ตลอดเวลา ใน 220 ปีก่อนคริสตกาล สันนิบาตอะเคียนเข้ากับพีลิปโปสที่ 5 แห่งมาเกโดนีอา รบชนะสันนิบาตอีโทเลียนในสงครามโซเชียล (220–217 ปีก่อนคริสตกาล) ได้เมืองโซฟิสและลาซิออน แต่ต่อมาสันนิบาตเป็นพันธมิตรกับสาธารณรัฐโรมัน รบกับพีลิปโปสที่ 5 ในสงครามมาซิดอนครั้งที่สอง (200–196 ปีก่อนคริสตกาล) ซึ่งจบลงด้วยความพ่ายแพ้ของมาซิดอน และสันนิบาตได้ครอบครองเพโลพอนนีสทั้งหมด
ไมเคิล หว่อง
ประวัติ
ไมเคิล หว่อง เคยมีชื่อเสียงโด่งดังในประเทศไทยด้วยในระหว่างปี พ.ศ. 2536-2537 หลังจากได้แสดงภาพยนตร์โฆษณาผลิตภัณฑ์ชีวาสรีกัล คู่กับ Janet Ma ฉายทางโทรทัศน์ในปี 2535 และได้มาพำนักและทำงานในกรุงเทพเป็นระยะเวลาหนึ่งเป็นหนุ่มสุดฮอตของวงการ ต่อมาได้ออกอัลบั้มเพลงชุดหนึ่งในสังกัดแกรมมี่ เอนเตอร์เทนเมนต์ ปัจจุบันเป็น จีเอ็มเอ็ม แกรมมี่ มีเพลงที่ได้รับการโปรโมตคือ ฉันมาไกล ซึ่งเป็นชื่อเดียวกับอัลบั้ม มีเนื้อร้องเป็นภาษาไทยโดยร้องด้วยการใช้ภาษาคาราโอเกะ นอกจากนี้ในอัลบั้มดังกล่าวยังมีเพลง To Love Somebody และยังนำแสดงในภาพยนตร์เรื่อง มังกรเจ้าพระยา คู่กับดาวรุ่งดวงใหม่ มรกต มณีฉาย เจ้าของเต้านมมโหฬารขนาด 40 นิ้ว และทอม ดันดี จากการกำกับโดย ฉลอง ภักดีวิจิตร ในเรื่องไมเคิลรับบททายาทเศรษฐีที่กลับมาจากฮ่องกงเพื่อสืบหาสาเหตุการเสียชีวิตของบิดา โดยมีมรกตรับบทนางนกต่อ แต่สุดท้ายก็พลาดท่าเสียทีให้กับพระเอกในที่สุด
สันนิบาตอะเคียน
ประวัติ
อย่างไรก็ตาม อำนาจที่เพิ่มพูนของทั้งสันนิบาตและโรมันทำให้ทั้งสองฝ่ายสู้รบกันในสงครามอะเคียน สันนิบาตล่มสลายลงหลังลูกิอุส มุมมิอุส อาคาอีกุส แม่ทัพโรมันพิชิตเมืองคอรินท์ได้สำเร็จใน 146 ปีก่อนคริสตกาล ทำให้กรีซแผ่นดินใหญ่ถูกผนวกเข้ากับสาธารณรัฐโรมัน
ไมเคิล หว่อง
วงการบันเทิง
ไมเคิล หว่องเป็นนักแสดงที่ไม่สันทัดในการใช้ภาษาจีน โดยจะถนัดภาษาอังกฤษมากกว่า ทว่าเจ้าตัวก็พยายามไม่ให้เรื่องนี้กลายเป็นอุปสรรค ไมเคิลสมรสแล้วกับเจเน็ต หม่าในวันที่ 8 พฤษภาคม พ.ศ. 2535 มีลูกสาวสองคนและลูกชายหนึ่งคน คือ เคย์ล่า ไอริสซ่า และเคดิน ไมล์ แต่กระนั้นเจ้าตัวให้สัมภาษณ์สื่อสิ่งพิมพ์เพนท์เฮ้าส์ฮ่องกงยอมรับว่าเป็นเพล์บอยรักสนุกชอบทดลอง และชื่นชอบสาวๆทรงโตเป็นพิเศษ เนื่องจากเขาเป็นลูกครึ่งจึงมีขนาดพ่วงพีถึงใจ ขณะอยู่กรุงเทพก็ได้ออกเที่ยวอยู่บ่อยครั้ง มีความสัมพันธ์กับหญิงสาวมากหน้าหลายตา แต่ชีวิตแต่งงานก็ราบรื่นไม่มีปัญหาแต่อย่างใด
ภายหลังผันตัวเองไปออกอัลบั้มเพลงสากล"Come Fly with Me" และขับเฮลิคอปเตอร์เป็นงานอดิเรก และออกไลน์แฟชั่นทั้งเสื้อผ้า เครื่องหนังและแว่นตา โดยใช้ชื่อว่า MW
ยุทธการที่ทุ่งราบอู่จ้าง
ยุทธการที่ทุ่งราบอู่จ้าง เป็นสงครามระหว่างจ๊กก๊กกับวุยก๊กในยุคสามก๊กเมื่อ ค.ศ. 234 ซึ่งเป็นการบุกขึ้นเหนือครั้งที่ห้าและถือเป็นครั้งสุดท้าย โดยมีจูกัดเหลียงและสุมาอี้เป็นแม่ทัพ แต่จูกัดเหลียงป่วยและเสียชีวิตขณะอยู่ในช่วงสงคราม ทำให้จ๊กก๊กแตกพ่ายถอยหนี
จุดเกิดของสงคราม
ยุทธการที่ทุ่งราบอู่จ้างเกิดขึ้นจากภายหลังที่ขงเบ้งซ่องสุมเตรียมกำลังทหารและไพร่พลจำนวนมากในระยะเวลาสามปี เพื่อนำทัพบุกวุยก๊กเป็นครั้งที่หกและเลือกใช้เส้นทางเดินทัพเดิมคือหุบเขากิสาน ซึ่งการเลือกเส้นทางเดินทัพในครั้งนี้กลับเป็นผลร้ายแก่ขงเบ้ง เมื่อสุมาอี้นำกำลังทหารออกมาตั้งรับและสกัดดักจับตัวขงเบ้ง
ในวรรณกรรม สุมาอี้ถูกขงเบ้งหลอกให้ติดอยู่ช่องเขาและถูกใช้ไฟเผากองทัพพร้อมกับสุมาสูและสุมาเจียว ผู้เป็นบุตรชายทั้งสอง แต่ทว่าฝนเกิดตกลงมาอย่างไม่คาดคิด ทำให้ทั้งสามรอดชีวิตออกไปได้ นับตั้งแต่นั้นสุมาอี้คิดขยาดขงเบ้ง ได้แต่ตั้งค่ายป้องกันเพียงอย่างเดียว ไม่ได้สั่งให้ทหารออกไปสู้ แม้ว่าทางฝ่ายขงเบ้งจะให้อุยเอี๋ยนไปส่งเสียงท้าถึงหน้าค่าย รวมถึงส่งอาภรณ์ผู้หญิงไปให้สุมาอี้ด้วย แต่สุมาอี้ก็ไม่คิดใส่ใจ จนกระทั่งขงเบ้งป่วยหนัก ซึ่งขงเบ้งรู้ตัวว่าชีวิตตนเองใกล้จะจบลงแล้ว จึงได้ทำพิธีต่อชะตาอายุตนเอง ด้วยการภาวนาท่องมนต์ตามลำพังในกระโจม และจุดตะเกียงไว้รอบตัว ถ้าหากว่าตะเกียงยังคงสว่างไสวได้ตลอด 7 วัน ก็หมายถึงว่า อายุของขงเบ้งก็จะต่อออกไปได้อีกช่วงหนึ่ง ซึ่งเรื่องนี้มีผู้รู้น้อยรายเพราะขงเบ้งไม่ต้องการให้สุมาอี้ล่วงรู้ หนึ่งในนั้นคือ เกียงอุย ซึ่งเป็นนายทหารคนสนิท พิธีดำเนินมาด้วยดีติดต่อกันได้เกือบ 7 วัน จะครบกำหนดแล้ว ฝ่ายสุมาอี้เห็นผิดปกติที่กองทัพจ๊กก๊กไม่ออกมาส่งเสียงท้าทายหน้าค่ายเหมือนเคย จึงสงสัย และได้ตรวจดูดวงดาวบนท้องฟ้า พบว่าดาวประจำตัวของขงเบ้งอับแสงเต็มที จึงคาดเดาออกว่าขงเบ้งคงใกล้จะสิ้นชีพ จึงให้ยกกองทัพไปที่ค่ายจ๊กก๊กเพื่อสำรวจและเข้าโจมตีถ้ามีโอกาส อุยเอี๋ยนซึ่งไม่ทราบเรื่องพิธีต่ออายุ ได้พุ่งพรวดเข้าไปรายงานถึงในกระโจม ทำให้ตะเกียงที่จุดอยู่นั้นดับลง ขงเบ้งร้องเสียงหลงว่า ชีวิตเราคงจะสิ้นสุดลงแล้ว เกียงอุยโมโหอุยเอี๋ยน ถือกระบี่ปราดเข้าไปหมายจะสังหาร แต่ขงเบ้งได้ห้ามไว้พร้อมกล่าวว่า ไม่ใช่ความผิดของอุยเอี๋ยนหรอก เป็นชะตาของเราเอง จากนั้นมาขงเบ้งก็ป่วยหนัก และได้สั่งเสียต่าง ๆ  พร้อมทั้งส่งมอบตำราพิชัยสงครามทั้งหมดแก่เกียงอุย โดยพระเจ้าเล่าเสี้ยนเมื่อทราบข่าว ก็ได้ให้ลิฮกไปถามว่า หากท่านสิ้นไปแล้วจะให้ผู้ใดรับตำแหน่งอัครมหาเสนาบดีแห่งจ๊กก๊ก ขงเบ้งตอบว่าเจียวอ้วน และต่อจากเจียวอ้วนคือบิฮุย  จากนั้นขงเบ้งก็สิ้นใจลง สิริอายุได้ 52 ปี กองทัพจ๊กก๊กจึงต้องยกกลับ
ก่อนหน้าที่ขงเบ้งจะสิ้นใจ ได้วางแผนจัดการกับสุมาอี้ ซึ่งเมื่อทราบข่าวจะต้องบุกตามมาตีเป็นแน่ ด้วยการสั่งให้นำศพของตนบรรจุลงในลักษณะนั่งในโลงแทนที่จะนอน และให้ใส่ข้าวสารในปากเจ็ดเมล็ด พร้อมทั้งจุดตะเกียงไว้ใต้ที่นั่ง เพื่อรักษาให้ดาวประจำตัวยังคงอยู่บนท้องฟ้า และได้ให้ทหารทำหุ่นไม้และรถม้าของตนขึ้นมาสามตัว เพื่อหลอกสุมาอี้ ซึ่งเมื่อสุมาอี้ได้ยกทัพมา ก็ได้มีการหลอกสุมาอี้เช่นนั้นจริงทั้งสามทาง ทำให้สุมาอี้ตกใจกลัวด้วยไม่รู้ว่า ขงเบ้งจะมาทางทิศไหนกันแน่ จึงยกทัพหนี พร้อมกันนั้นยังได้นัดหมายให้ม้าต้าย และเอียวหงี จัดการสังหารอุยเอี๋ยน ซึ่งขงเบ้งมองออกว่าจะทำตัวเป็นกบฏหลังจากตนสิ้นชีพไปแล้ว ซึ่งอุยเอี๋ยนก็กระทำเช่นนั้นจริง ด้วยการตั้งตนเป็นอิสระไม่ขึ้นแก่ผู้ใด ม้าต้ายแสร้งทำเป็นสวามิภักดิ์ด้วย พร้อมยกยอให้อุยเอี๋ยนมีบุญวาสนาเหมาะกับเป็นจักรพรรดิ์องค์ต่อไป อุยเอี๋ยนซึ่งกำลังลำพองไม่ทันได้ระวังตัว จึงโดนม้าต้ายซึ่งชักม้ามาอยู่เคียงข้างฟันด้วยกระบี่ขาดใจตายทันที
เหตุการณ์ต่อมา
หลังจากขงเบ้งสิ้นไปแล้ว ผู้ที่เป็นอัครมหาเสนาบดีแห่งจ๊กก๊ก ก็คือ เจียวอ้วน และผู้ที่รับตำแหน่งแม่ทัพใหญ่ คือ เกียงอุย ซึ่งยึดถือในปณิธานบุกขึ้นเหนือเพื่อรวบรวมแผ่นดินเป็นหนึ่งเดียวต่อไป ในส่วนร่างของขงเบ้งนั้นถูกฝังบนยอดเขาเตงกุนสัน หนึ่งในสถานที่ ๆ เคยเกิดศึกสงครามระหว่างวุยก๊กและจ๊กก๊กในอดีต (ค.ศ. 219) ซึ่งจ๊กก๊กเป็นฝ่ายชนะ โดยเป็นสุสานอยู่กลางแจ้ง ไม่มีศาลาตามคำสั่งเสียก่อนสิ้นใจ
โดยสถานที่ ๆ ขงเบ้งสิ้นใจนั้น คือ ทุ่งอู่จ้าง หรือที่ราบอู่จ้าง เป็นที่ราบสูงอยู่ใกล้กับแม่น้ำเว่ย อยู่ห่างประมาณ 56 กิโลเมตรจากตัวเมืองเปาจี มณฑลส่านซีในปัจจุบัน และอยู่ห่างจากเมืองซีอานไปทางตะวันตกประมาณ 150 กิโลเมตร ทุ่งอู่จ้างเป็นที่ราบสูงแห่งหนึ่งในประเทศจีน มีความสูงประมาณ 150 ฟุต ปัจจุบันได้มีศาลเจ้าขงเบ้งตั้งอยู่ ภายในศาลประกอบด้วยรูปเคารพขงเบ้ง พร้อมกับนายทหารคู่ใจอีกสี่นาย คือ กวนหิน, อองเป๋ง, เตียวเปา และเลียวฮัว โดยมีม้าต้ายเป็นทวารบาล และ ณ ที่นี่ยังมีสุสานฝังชุด, หมวก และพัดขนนกของขงเบ้งอยู่ด้วย
นัททิงบัตทีฟส์
นัททิงบัตทีฟส์ (Nothing But Thieves) เป็นวงออลเทอร์นาทิฟร็อกสัญชาติอังกฤษ ก่อตั้งวงในปี ค.ศ. 2012 ที่เซาท์เอ็น-ออน-ซี เอสเซกซ์ วงประกอบด้วยสมาชิกคือ นักร้องนำและมือกีตาร์ คอเนอร์ เมสัน, มือกีตาร์ โจ แลงริดจ์-บราวน์, มือกีตาร์และมือคีย์บอร์ด ดอมินิก เครก, มือเบส ฟิลิป เบรก และมือกลอง เจมส์ ไพรซ์ ในปี ค.ศ. 2014 พวกเขาได้เซ็นสัญญากับค่ายอาร์ซีเอเรเคิดส์ แนวเพลงของวงมักเปรียบเทียบกับวงอย่าง ฟาลส์, เดอะเนเบอร์ฮูด และซีวิลทไวไลต์
บ้านครัว
บ้านครัว เป็นย่านชุมชนประวัติศาสตร์ริมคลองแสนแสบในกรุงเทพมหานคร จากสะพานหัวช้างถึงวัดพระยายัง มีเนื้อที่ประมาณ 14 ไร่ ทั้งสองฝั่งคลอง แบ่งออกเป็น 3 ส่วน คือ บ้านครัวเหนือ บ้านครัวใต้ ในเขตราชเทวี และบ้านครัวตะวันตก ในเขตปทุมวัน ศูนย์กลางของชุมชนอยู่ที่บ้านครัวเหนือ ในซอยเกษมสันต์ 3 ถนนพระรามที่ 1 แนวเขตระหว่างเขตราชเทวีและเขตปทุมวัน รวมทั้งสิ้น 1,376 ครัวเรือน บ้านครัวเป็นชุมชนอิสลามที่เก่าแก่ที่สุดในกรุงเทพ แต่เดิมนั้นเรียกขานกันว่า "บ้านแขกครัว" เปลี่ยนมาเป็นบ้านครัวในสมัยจอมพล ป. พิบูลสงคราม ตามการรณรงค์เรื่องความเป็นไทย
ประวัติศาสตร์
ชุมชนบ้านครัวมีอายุย้อนไปถึงรัชสมัย พระบาทสมเด็จพระพุทธยอดฟ้าจุฬาโลกมหาราช ที่พระราชทานที่ดินให้แก่กองทหารอาสาชาวจามหลังจากที่ได้ร่วมรบกับกองทัพสยามใน สงครามเก้าทัพ ในปี พ.ศ. 2328-2329 ซึ่งเป็นศึกใหญ่ครั้งสุดท้ายกับกองทัพพม่า รวมถึงชาวจามอพยพมาจากอาณาจักรจามปา (ปัจจุบันอยู่ในตอนกลางและตอนใต้ของเวียดนาม) ในสมัยอาณาจักรอยุธยา พระบาทสมเด็จพระพุทธยอดฟ้าจุฬาโลกมหาราชทรงพระกรุณาโปรดเกล้าฯ พระราชทานที่ดินผืนหนึ่งให้ตั้งหลักแหล่งอยู่อาศัยรวมกันเป็นหมวดหมู่ นอกอาณาเขตพระนคร โดยมีต้นไม้สูงใหญ่เป็นแนวเขตเป็นระยะ ๆ ในผืนดินที่ได้รับพระราชทาน มีร่องน้ำลำกระโดงไหลผ่านจึงถูกเกณฑ์ให้ขุดเบิกร่องน้ำให้กว้างเป็นคลอง อนุมานว่าได้จัดตั้งบ้านครัวขึ้นหลังสงครามเก้าทัพประมาณ พ.ศ. 2330 ชาวบ้านส่วนมากนับถือศาสนาอิสลามจึงมีการสร้างสุเหร่าขึ้นมาก โดยมีผู้นำดำรงตำแหน่งเป็น "พระยาราชบังสัน" อยู่ในบ้านครัวด้วย
ชื่อของหมู่บ้านมีชื่อว่า พุมเปรย แปลว่า "บ้านป่า" หรือ เปรยสล็อก แปลว่า "เมืองป่า" ที่บริเวณตอนกลางของหมู่บ้านเรียกว่า พุมปราง ทางตะวันตกเรียกว่า พุมตะโบง หรือ ตรอยเปรียม ส่วนทางตะวันออกเรียกว่า ก๊ะห์ก็อย ต่อมาเรียกง่าย ๆ ว่า เกาะกอย
คลองแสนแสบขุดขึ้นในรัชสมัย พระบาทสมเด็จพระนั่งเกล้าเจ้าอยู่หัว เป็นเส้นทางเสบียงหลักสำหรับกองทหารที่กำลังต่อสู้ในประเทศกัมพูชาและเวียดนามตอนใต้ในสงคราม อานามสยามยุทธ ที่ยาวนาน 14 ปี โดยไหลผ่านจากกรุงเทพ ฯ สู่ แม่น้ำบางปะกง ใน จังหวัดฉะเชิงเทรา
เมื่อ พ.ศ. 2530 เกิดกรณีพิพาทระหว่างชุมชนบ้านครัวกับรัฐเพื่อคัดค้านการตัดทางด่วนผ่านชุมชนบ้านครัว คือโครงการทางพิเศษสายแจ้งวัฒนะ-บางโคล่ ทำให้ชุมชนบ้านครัวต้องถูกเวนคืนที่ดินและย้ายออกจากที่อยู่เดิมกว่า 800 หลังคาเรือน แต่เนื่องจากชุมชนอยู่กันมายาวนานกว่า 200 ปี ชาวชุมชนลุกขึ้นสู้และเรียกร้องให้รัฐบาลระงับการก่อสร้างและเวนคืนที่ดิน มีการต่อสู้กันยาวนาน มีการทำประชาพิจารณ์ซึ่งถือเป็นกรณีศึกษาในการทำประชาพิจารณ์ของเมืองไทย ในที่สุดคณะกรรมการจึงประกาศยุติการก่อสร้าง
ชุมชน
มี 3 มัสยิดอยู่ในชุมชน คือ สุเหร่ากองอาสาจาม (มัสยิดยามีอุลค็อยรียะห์) สุเหร่าโต๊ะลี (มัสยิดดารุ้ลฟ่าละฮ์) และสุเหร่ายีปา (มัสยิดซูลูกุลมุตตากีน)
การผลิตผ้าไหมยังคงดำเนินต่อไปในโรงงานไม่กี่แห่ง ซึ่งวิธีการผลิตแบบดั้งเดิมยังคงดำรงอยู่
ชุมชนบ้านครัว แบ่งออกเป็นบ้านครัวเหนือ บ้านครัวตะวันตก และบ้านครัวใต้ มีมัสยิดเป็นศูนย์กลางหมู่บ้าน บ้านเรือนที่เป็นไม้เก่า ซึ่งเป็นสถาปัตยกรรมแบบมลายูปัตตานี มีลักษณะเกยชิดติดกัน เชื่อมต่อกันด้วยทางเดินเล็ก ๆ ลัดเลาะตามบ้านคล้ายเขาวงกต อาหารท้องถิ่นที่หาทานได้ยาก เช่น แกงส้มเขมรเนื้อ บอบอญวน และซำเขิน
วัฒนธรรม
ในอดีตชาวมุสลิมเชื้อสายจามจะใช้ภาษาจามหรือเขมรในการสื่อสาร จากการศึกษาเมื่อ พ.ศ. 2532 พบว่าชาวมุสลิมจามส่วนใหญ่มีบรรพชนมีเชื้อสายเขมรและจามจากพระตะบอง เพราะล้วนแต่มีบิดาเป็นแขก (จาม) แต่มารดาเป็นเขมร จึงถูกเรียกว่า "แขกเขมร" จากการสมรสข้ามชาติพันธุ์ทำให้พวกเขาใช้ภาษาเขมรเป็นหลัก และผู้สูงอายุในขณะนั้นก็ไม่สามารถใช้ภาษาจามได้อีกต่อไป แต่พอรู้ภาษาจาม แม้ชาวจามยังใช้ภาษาเขมรในการสื่อสาร แต่อ่านและเขียนอักษรเขมรไม่ได้ เนื้อหาที่ใช้สื่อสารก็เป็นเพียงบทสนทนาพื้น ๆ เท่านั้น ปัจจุบันพวกเขาใช้ภาษาไทยในการพูดและเขียนเป็นหลักแทน หลงเหลือผู้อาวุโสในชุมชนที่มีอายุราว 70-80 ปี ยังสื่อสารด้วยภาษาเขมรได้ สามารถโต้ตอบกับผู้ใช้ภาษาเขมรเหนือได้ ส่วนคนที่อายุน้อยกว่านั้นจะฟังพอเข้าใจแต่พูดเป็นประโยคไม่ได้ มีเพียงคำศัพท์ในการเรียกเครือญาติ และประโยคหรือวลีสั้น ๆ ใช้ในชุมชนอยู่
ส่วนชาวไทยเชื้อสายจีนในบ้านครัวจะสื่อสารกันด้วยภาษาไทยหรือจีนในครอบครัว และบางคนพูดเขมรได้
ดันดี
ดันดี (Dundee) เป็นเมืองที่ใหญ่อันดับสี่ของประเทศสกอตแลนด์ สหราชอาณาจักร อยู่ทางด้านเหนือของแม่น้ำเทย์
เมืองดันดีเมืองใหญ่เป็นอันดับสี่ของสกอตแลนด์ที่ตั้งอยู่ใกล้กับปากแม่น้ำเทย์ที่สวยงามซึ่งอยู่ทางตอนกลางของประเทศ ทำให้สามารถเดินทางไปยังเมืองใหญ่เช่น แอเบอร์ดีน เอดินบะระ และกลาสโกว์ได้ด้วยเวลาเพียงหนึ่งชั่วโมง
จากเมืองที่มีชื่อเสียงทางด้านการค้าปลีกมาเป็นเวลาช้านานตั้งแต่อดีต ในปัจจุบันเมืองดันดีได้กลายมาเป็นเมืองสำคัญทางด้านศิลปะ การศึกษา และการวิจัยทางวิทยาศาสตร์ในหลายสาขาโดยเฉพาะทางด้านเทคโนโลยีชีวภาพ อุตสาหกรรมเทคโนโลยีขั้นสูงเช่นการผลิตซอฟต์แวร์นั้นก็ได้กลายมาเป็นอุตสาหกรรมหลักของเมืองดันดีในปัจจุบัน
เมืองดันดีเป็นอีกเมืองหนึ่งที่น่าอยู่อาศัยและศึกษาต่อด้วยตัวเมืองและสิ่งแวดล้อมที่ปลอดภัยและผู้คนที่เป็นมิตร ด้วยเหตุนี้ทำให้เมืองแห่งนี้มีสัดส่วนนักเรียนต่อประชากรทั้งหมดสูงเป็นอันดับหนึ่งของสหราชอาณาจักร นำมาซึ่งความเป็นเมืองที่ให้สดใสและมีชีวิตชีวาของกิจกรรมยามกลางวันและแสงสีในยามกลางคืน เมืองดันดีได้รับการขนานนามว่าเป็น "เมืองแห่งการค้นพบ" (The City of Discovery) ผลงานสำคัญที่ได้ถือกำเนิดในเมืองนี้มีมากมาย ยกตัวอย่างเช่น ยาแอสไพริน แสงไฟฟ้า (electric light) โทรเลขไร้สาย เอกซเรย์ และเรดาร์
เมืองดันดีเป็นที่ตั้งของมหาวิทยาลัยสองแห่งคือ มหาวิทยาลัยดันดีและมหาวิทยาลัยแอเบอร์เทย์ นอกจากดันดีจะเป็นเมืองที่น่าไปศึกษาต่อแล้ว ในปี ค.ศ. 2004 เมืองดันดียังได้รับการยกย่องจากนิตยสาร The Scientist ให้เป็นเมืองที่น่าอยู่ทำงานที่สุดในยุโรป (The best place to work in Europe)
โดมแห่งศิลา
โดมแห่งศิลา (مسجد قبة الصخرة, ทับศัพท์: กุบบะฮ์ อัชซักรอฮ์, כיפת הסלע, ทับศัพท์: Kipat Hasela, Dome of the Rock) เป็นศาสนสถานของศาสนาอิสลามที่เป็นที่ตั้งของศิลาฤกษ์ (Foundation Stone), เป็นสถานที่ศักดิ์สิทธิ์ที่สุดของศาสนายูดาห์ และเป็นสิ่งก่อสร้างที่เด่นที่สุดบนเนินพระวิหารในกรุงเยรูซาเลม โดมทองสร้างเสร็จในปี ค.ศ. 691 ซึ่งทำให้เป็นสิ่งก่อสร้างของอิสลามที่เก่าที่สุดในโลก
ที่ตั้ง การก่อสร้าง และ ขนาด
โดมทองตั้งเด่นอยู่บนเนินที่สร้างโดยมนุษย์ในสมัยโบราณที่เรียกว่าเท็มเพิลเมานท์ที่ชาวมุสลิมเรียกว่า “Noble Sanctuary” เนินสูงขยายใหญ่ขึ้นเป็นอันมากในรัชสมัยของพระเจ้าแฮรอดมหาราชเพื่อใช้เป็นที่สร้างพระวิหารที่สองที่ต่อมาถูกทำลายโดยโรมันระหว่างการล้อมกรุงเยรูซาเลมในปี ค.ศ. 70 ในปี ค.ศ. 637 เยรูซาเลมก็ถูกพิชิตโดยกองทัพของจักรวรรดิราชิดันระหว่างการรุกรานของอิสลามในจักรวรรดิไบแซนไทน์
โดมทองก่อสร้างขึ้นระหว่าง ค.ศ. 685 จนถึง ค.ศ. 691 โดยมี ยาซิด อิบุน ซาลาม จากเยรูซาเลม และ ราชา อิบุน เฮย์วาห์จากเบย์ซาน (Baysan) กาหลิบอุมัยยะห์อับด อัล-มาลิค (عبد الملك بن مروان‎ - Abd al-Malik) ผู้ริเริ่มโครงการหวังว่าจะเป็นสิ่งก่อสร้างที่ใช้เป็นสถานที่สำหรับ “พำนักของมุสลิมทั้งยามหนาวและร้อน” และเป็นสถานที่สักการะสำหรับนักแสวงบุญที่ไม่แต่จะเป็นเพียงมัสยิดสำหรับการสักการะโดยทั่วไปเท่านั้น นักประวัติศาสตร์โต้ว่าการโครงการการก่อสร้างของกาหลิบอัล-มาลิคเป็นโครงการเพื่อแข่งขันกับสิ่งก่อสร้างทางศาสนาอื่น ๆ ที่มีอยู่แล้วในเยรูซาเลมในขณะนั้น นักภูมิศาสตร์ชาวอาหรับอัล-มูคัดดาซิ (محمد بن أحمد شمس الدين المقدسي‎‎ - Al-Muqaddasi) บันทึกว่ากาหลิบอัล-มาลิค "”ตั้งใจจะสร้างสิ่งก่อสร้างสำหรับชาวมุสลิมในลักษณะของ “มัสยิด” ที่มีลักษณะเป็นเอกลักษณ์และเป็นสิ่งมหัศจรรย์ของโลก และในบริบทนี้เมื่อ[กาหลิบอัล-มาลิค]เห็นความสง่างามของโบสถ์พระคูหาศักดิ์สิทธิ์ แล้วไม่ต้องการที่จะให้เป็นที่ดึงดูดชาวมุสลิม จึงทำให้[กาหลิบอัล-มาลิค]ไปสร้างสิ่งก่อสร้างบนเนินที่เห็นกันในขณะนี้”"
ศาสตราจารย์ชโลโม โดฟ กอยไทน์ (Shlomo Dov Goitein) แห่งมหาวิทยาลัยฮิบรูกล่าวว่าโดมทองเป็นการก่อสร้างเพื่อเป็นการแข่งขันกับศาสนสถานของศาสนาอื่น ๆ ที่ตั้งเด่นอยู่ในเยรูซาเลมในขณะนั้น โดยเฉพาะการใช้โดมใหญ่ (rotunda) ที่ใช้ในการก่อสร้างโดมทอง (Qubbat as-Sakhra) ซึ่งเป็นลักษณะการก่อสร้างแบบใหม่สำหรับสถาปัตยกรรมอิสลามเป็นการสร้างเพื่อแข่งกับสิ่งก่อสร้างที่เป็นโดมของโบสถ์คริสต์ เอ.ซี. เครสเวลล์ตั้งข้อสังเกตในหนังสือ Origin of the plan of the Dome of the Rock (ที่มาของผังการก่อสร้างโดมแห่งศิลา) ว่าผู้สร้างโดมทองใช้การวัดสัดส่วนจากพระคูหาศักดิ์สิทธิ์ เส้นผ่าศูนย์กลางของโดมคือ 20 เมตร 20 เซนติเมตร และสูง 20เมตร 48 เซนติเมตร ขณะที่เส้นผ่าศูนย์กลางของโดมของพระคูหาศักดิ์สิทธิ์คือ 20 เมตร 90 เซนติเมตร และสูง 21 เมตร 5 เซนติเมตร มาร์ค ครินสันผู้เชี่ยวชาญทางสถาปัตยกรรมจักรวรรดินิยมมีความเห็นว่าโดมทองเป็น “ตัวอย่างของสิ่งก่อสร้างแบบเผยแพร่ลัทธิและแสดงอำนาจทางการเมืองที่ภายนอกตกแต่งด้วยคำจารึกของประมุขมุสลิมที่เข้ามาใหม่ที่จงใจให้เป็นที่เห็นโดยชาวคริสเตียนที่อยู่ในท้องถิ่น”
ทรงสิ่งก่อสร้างเป็นแปดเหลี่ยมที่ตอนบนเป็นโดมไม้ที่ตั้งอยู่บนเสา 16 เสา รอบโดมด้านล่างเป็นโค้งแปดเหลี่ยมที่รับโดยเสาอีก 24 เสา ระหว่างที่นักเขียนชาวอเมริกันมาร์ค เทวนท่องเที่ยวในเยรูซาเลมก็ได้เขียนบันทึกว่า: "”ทุกหนทุกแห่งรอบมัสยิดแห่งโอมาร์เต็มไปด้วยชิ้นส่วนของเสา แท่นบูชาลักษณะแปลก และซากหินอ่อนที่แกะอย่างงดงาม - สิ่งที่มีคุณค่าจากพระวิหารโซโลมอน สิ่งต่าง ๆ เหล่านี้ถูกขุดขึ้นมาจากระดับต่าง ๆ ของผิวดินและเศษขยะจากโมริยะห์ และชาวมุสลิมก็เก็บรักษาไว้ด้วยความระมัดระวังเป็นอย่างดี”"
ด้านนอกของโดมทองทำด้วยกระเบื้องเคลือบ และสะท้อนทรงแปดเหลี่ยมของสิ่งก่อสร้าง แต่ละช่วงมีขนาดกว้าง 18 เมตร และสูง 11 เมตร ทั้งโดมและผนังมีหน้าต่างเป็นระยะ ๆ
อาร์ซิโนเอที่ 3
อาร์ซิโนเอที่ 3 ฟิโลพาเตอร์ (กรีกโบราณ: Ἀρσινόη ἡ Φιλοπάτωρ, ซึ่งหมายความว่า "อาร์ซิโนเอผู้เป็นที่รักของบิดา", ประสูติเมื่อ 246 หรือ 245 ปีก่อนคริสตกาล - 204 ปีก่อนคริสตกาล) เป็นสมเด็จพระราชินีแห่งอียิปต์โบราณในช่วง 220 - 204 ปีก่อนคริสตกาล พระองค์เป็นพระราชธิดาของฟาโรห์ทอเลมีที่ 3 กับพระนางเบเรนิซที่ 2 พระองค์เป็นดำรงตำแหน่งพระราชินีแห่งราชวงศ์ทอเลมีโดยทรงอภิเษกสมรสกับพระเชษฐาของพระองค์ ทอเลมีที่ 4 พระองค์และพระสวามีของพระองค์ทรงเป็นที่รักและนับถือโดยชาวอียิปต์
พระชนม์ชีพ
ระหว่างปลายเดือนตุลาคมและต้นเดือนพฤศจิกายนใน 220 ปีก่อนคริสตกาล พระองค์ทรงได้อภิเษกสมรสกับทอเลมีที่ 4 ซึ่งเป็นพระเชษฐาของพระองค์ พระองค์เข้ามามีส่วนร่วมในการปกครองของประเทศอย่างน้อยก็ในแง่ของการยอมรับจากรัฐมนตรีว่าการกระทรวงที่ทรงพลังอย่างซอซิบิอุส ใน 217 ปีก่อนคริสตกาล พระองค์ทรงเป็นหนึ่งในการสงบศึกในสงครามราเฟียที่ปาเลสไตน์ระหว่างทอเลมีที่ 4 กับพระเจ้าแอนติโอคัสมหาราช
ในฤดูร้อนเมื่อ 204 ปีก่อนคริสต์ศักราช ทอเลมีที่ 4 พระองค์ทรงถูกลอบปลงพระชนม์ในพระราชวัง ก่อนที่พระองค์จะได้ทราบเรื่องการสิ้นพระชนม์ของพระสวามีของพระองค์ ซึ่งจะช่วยป้องกันพระองค์จะขึ้นมามีอำนาจ
อะลิฟค็อนญะรียะฮ์
<div style="float:left;margin:0;margin-right:1em;border:1px solid #eee;padding:0.3em;font-size:180%;line-height:1.5;">ــٰ อะลิฟค็อนญะรียะฮ์ (ألف خنجرية), อะลิฟรูปกริช (dagger alif) หรือ อะลิฟตัวยก (superscript alif) คือเครื่องหมายเสริมสัทอักษรที่เขียนเป็นเส้นแนวตั้งสั้น ๆ เหนืออักษรอาหรับ โดยใช้แทนเสียง ในบริบทที่โดยปกติไม่เขียนด้วย อะลิฟ เช่น هَٰذَا (ฮาษา) หรือ رَحْمَٰن (เราะห์มาน) อะลิฟค็อนญะรียะฮ์ ปรากฏในคำสมัยใหม่เพียงไม่กี่คำ แต่คำบางคำในจำนวนนั้นก็เป็นคำที่พบบ่อย อย่างไรก็ตาม เครื่องหมายนี้ก็ปรากฏไม่บ่อยนักแม้แต่ในข้อความที่แสดงเครื่องหมายสระอย่างเต็มรูปแบบยกเว้นในอัลกุรอาน  แป้นพิมพ์ส่วนใหญ่ไม่มี อะลิฟค็อนญะรียะฮ์ คำว่า ﷲ (อัลลอฮ์) มักปรากฏขึ้นโดยอัตโนมัติด้วยการพิมพ์ "อะลิฟ ลาม ลาม ฮาอ์" โดยคำนี้ประกอบด้วย อะลิฟ + ตัวแฝดของลามกับ ชัดดะฮ์ และ อะลิฟค็อนญะรียะฮ์ เหนือ ลาม
วินเนอร์
วินเนอร์ (위너; Winner, มักเขียน WINNER) เป็นบอยแบนด์เกาหลีใต้ สังกัดวายจีเอนเตอร์เทนเมนต์ ประกอบด้วยสมาชิกจำนวนสี่คนคือ จินอู, ซึงฮุน, มีโน และซึงยูน (ในอดีตมีสมาชิกห้าคน อีกหนึ่งคนคือ แทฮย็อน ออกจากวงในเดือนพฤศจิกายน ค.ศ. 2016) วงก่อตั้งขึ้นในปี ค.ศ. 2013 ผ่านรายการเซอร์ไววัลของเอ็มเน็ต WIN: Who Is Next ซึ่งนำไปสู่การออกสตูดิโออัลบั้มแรกในชื่อ 2014 S/S วางจำหน่ายในเดือนสิงหาคม ค.ศ. 2014 ซิงเกิลแรกคือ "เอมพีตี" (Empty) ได้รับการตอบรับอย่างดี ทำให้อัลบั้มได้เปิดตัวที่อันดับหนึ่งบนแกออนอัลบั้มชาร์ต เดอะโคเรียเฮรัลด์ กล่าวถึงความสำเร็จในครั้งนี้ว่า "เป็นประวัติการณ์" และขนานนามให้วินเนอร์เป็น "มอนสเตอร์รุกกีส์"  วินเนอร์ได้รับการยอมรับว่าเป็นวงดนตรีที่ "ทำเพลงเอง" สมาชิกทุกคนจะมีส่วนร่วมตั้งแต่การผลิต ออกแบบท่าเต้น ตลอดจนการตลาด สื่อและสาธารณชนเรียกวินเนอร์ว่าเป็น "ราชาแห่งเพลงฤดูร้อน" ควบคู่ไปกับ "ความไว้เนื้อเชื่อใจในผลงานเพลง"
ตลอดอาชีพการงานของวง วินเนอร์ได้รับรางวัลและได้เสนอเข้าชิงรางวัลมากมาย อย่างเช่น รางวัลเอ็มเน็ตเอเชียนมิวสิกอะวอดส์ และรางวัลโซลมิวสิกอะวอดส์ วงยังเป็นที่รู้จักจากการสนับสนุนผลิตภัณฑ์ให้บริษัทอาดิดาส, โอรีโอ, คีลส์ และอื่น ๆ รวมถึงมีบทบาทและร่วมสนับสนุนในกิจกรรมทางสังคมหลายครั้ง
แผ่นดินไหวในประเทศเนปาล พฤษภาคม พ.ศ. 2558
'''แผ่นดินไหวในประเทศเนปาล พฤษภาคม พ.ศ. 2558''' เกิดขึ้นเมื่อเวลา 12:35 น. ตามเวลามาตรฐานเนปาล ในวันที่ 12 พฤษภาคม พ.ศ. 2558 มีขนาด 7.3 แมกนิจูด จุดเหนือศูนย์เกิดแผ่นดินไหวอยู่ใกล้กับชายแดนประเทศจีน ระหว่างกาฐมาณฑุกับยอดเขาเอเวอเรสต์ แผ่นดินไหวนี้เกิดในลักษณะเดียวกันกับแผ่นดินไหวขนาดใหญ่กว่าที่เกิดเมื่อวันที่ 25 เมษายน แต่อยู่ห่างออกมาทางทิศตะวันออกมากกว่า แผ่นดินไหวดังกล่าวเป็นแผ่นดินไหวตามของแผ่นดินไหวเมื่อวันที่ 25 เมษายน ศูนย์เกิดแผ่นดินไหวอยู่ที่ระดับความลึก 18.5 กิโลเมตร แผ่นดินไหวนี้ยังรับรู้ได้ในตอนเหนือของประเทศอินเดีย รวมถึงรัฐพิหาร อุตตรประเทศ เบงกอลตะวันตกและรัฐอื่นๆทางตอนเหนือของอินเดีย แผ่นดินไหวนี้สามารถรับรู้ได้ถึงเจนไน ซึ่งไกลออกไปกว่า 2,400 กิโลเมตรจากจุดเหนือศูนย์เกิดแผ่นดินไหว
มัสยิดเซลีมีเย
มัสยิดเซลีมีเย (Selimiye Camii; Selimiye Mosque) เป็นมัสยิดออตโตมันตั้งอยู่ที่เอดีร์แนในตุรกี เป็นมัสยิดที่สร้างโดยสุลต่านเซลิมที่ 2 ที่สร้างเสร็จในปี ค.ศ. 1574 เป็นสถาปัตยกรรมแบบอิสลามโดยมีมีมาร์ ซินัน เป็นสถาปนิก มัสยิดเซลิมถือว่าเป็นงานชิ้นเอกของซินันและของสถาปัตยกรรมอิสลาม
มัสยิดเซลีมีเยตั้งอยู่ท่ามกลางกลุ่มสิ่งก่อสร้างที่รวมทั้งสถานพยาบาล โรงเรียน และหอสมุดที่รวมกันเป็นสถานศึกษาที่เรียกว่า มัดเราะซะฮ์ ซึ่งเป็นสถานศึกษาของอิสลามที่สอนทั้งศาสนาและวิทยาศาสตร์ และพิพิธภัณฑ์สาธารณสุขเบเยซิดที่ 2
คีย์ (บริษัท)
คีย์ เป็นบริษัทผลิตเกมคอมพิวเตอร์ ประเภทวิชวลโนเวล ก่อตั้งเมื่อ 21 กรกฎาคม พ.ศ. 2541 ภายใต้แบนด์ วิชวลอาร์ท (Visual Art's) ใน โอซะกะ ประเทศญี่ปุ่น. คีย์เปิดตัวครั้งแรกในเกมวิชวลโนเวลเกม แคนอน ในปีพ.ศ. 2542 เนื้อหาเป็นการดำเนินเรื่องไปตามโครงเรื่องที่กำหนดไว้ อีกทั้งยังสามารถอัปเดตรูปแบบตัวละคร หรือ รูปแบบของตัวละคร และยังมีเสียงดนตรีที่เพิ่มความสนุกสนานให้กับเกม. เกมที่สองของคีย์ แอร์ ออกวางจำหน่ายในปี พ.ศ. 2543 มีการดำเนินเรื่องที่ซับซ้อนขึ้นกว่า แคนอน และมีเวอร์ชันบนเพลย์สเตชัน. ทั้งแคนนอน และ แอร์ เดิมที่เป็นเกมสำหรับเด็กอายุ 18 ปีขึ้นไป แต่คีย์ได้ออกแบบเวอร์ชั้นใหม่ชื่อแคลนนาด ซึ่งออกวางจำหน่ายใน เมษายน พ.ศ. 2547 และสามารถเล่นได้ทุกเพศทุกวัย
ผลกระทบ
จากผลงานของ Satoshi Todome เรื่อง A History of Adult Games ผลกระทบของคีย์ที่มีต่อวิชวลโนเวล เนื่องจากได้รับอิทธิพลจากนิยายภาพ To Heart ของ Leaf ที่วางจำหน่ายในปี 1997 ผู้พัฒนาที่ Tactics ได้สร้างสูตรง่ายๆ สำหรับเกม: ครึ่งแรกตลกขบขันที่มีฉากโรแมนติกอบอุ่นหัวใจ ตามด้วยการแยกทางที่น่าเศร้า และในที่สุดการกลับมาพบกันทางอารมณ์ก็ก่อตัวขึ้น นั่นคือ เรียกว่า "เกมร้องไห้" หรือ "nakige" จุดประสงค์หลักของเกมดังกล่าวคือการทำให้ผู้เล่นรู้สึกถึงตัวละครและทำให้พวกเขาร้องไห้เนื่องจากสถานการณ์ทางอารมณ์ซึ่งจะส่งผลกระทบต่อผู้เล่นมากขึ้นหลังจากเกมจบลง ชื่อที่สองของ Tactics หนึ่ง: Kagayaku Kisetsu e ถูกสร้างขึ้นตามสูตรนี้
ประวัติ
ก่อนก่อตั้งคีย์ สมาชิกผู้ก่อตั้งเคยทำงานให้กับบริษัทพัฒนาวิชวลโนเวลอีกแห่งชื่อ Nexton ภายใต้แบรนด์ Tactics ในช่วงเวลาของการผลิต Dōsei ซึ่งเป็นเกมแรกของ Tactics ทีมงานดั้งเดิมของ Key สี่คนทำงานเกี่ยวกับเกมนี้: Itaru Hinoue เป็นผู้กำกับศิลป์, Shinji Orito เป็นผู้แต่งเพลง และ Miracle Mikipon และ Shinory มีส่วนร่วมในคอมพิวเตอร์กราฟิก หลังจาก Dōsei พนักงานผู้ก่อตั้ง Key ที่เหลือ ได้แก่ Naoki Hisaya, Jun Maeda และ OdiakeS ได้เข้าร่วม Tactics และมีส่วนร่วมในเกมอีกสองเกม: Moon วางจำหน่ายเมื่อวันที่ 21 พฤศจิกายน 1997 และ One: Kagayaku Kisetsu e วางจำหน่ายเมื่อวันที่ 29 พฤษภาคม 1998 เนื่องจาก ความคิดเห็นที่แตกต่างกันระหว่าง Nexton และพนักงานฝ่ายผลิตส่วนใหญ่ใน Tactics เกี่ยวกับวิธีสร้างเกมถัดไปของแบรนด์ พนักงานส่วนใหญ่ของ Tactics ออกจาก Nexton เพื่อไปทำงานในบริษัทสิ่งพิมพ์อื่น ซึ่งพวกเขาสามารถมีอิสระในการผลิตเกมถัดไปได้
ชินริป
ชินริป (신립, 23 ตุลาคม ค.ศ. 1546 – เมษายน ค.ศ. 1592) ขุนศึกแห่งราชวงศ์โชซ็อนผู้สร้างชื่อจากการปกป้องบ้านเมืองให้รอดพ้นจาการรุกรานของญี่ปุ่น
ชินริปเกิดเมื่อ ค.ศ. 1546 อันตรงกับปีที่ 2 ในรัชกาล พระเจ้ามยองจง พระราชาลำดับที่ 13 สอบ ควากอ ผ่านและได้เป็น จอหงวน ฝ่ายบู๊เมื่อ ค.ศ. 1568 ตรงกับปีที่ 3 ในรัชสมัย พระเจ้าซ็อนโจ ขณะอายุได้ 22 ปี
ต่อมาได้ถูกส่งไปชายแดนภาคเหนือเพื่อปกป้องโชซ็อนจากการรุกรานของชาว หนี่เจิน หรือบรรพบุรุษของชาวแมนจูเป็นผลสำเร็จ
ชินริปฆ่าตัวตายเมื่อ ค.ศ. 1592 พร้อมกับนายทหารที่เหลือเพื่อไม่ให้ถูกจับเป็นเชลยหลังจากต่อสู้อย่างกล้าหาญจนพ่ายแพ้ต่อกองทัพญี่ปุ่นในสงครามการรุกรานเกาหลีของญี่ปุ่น
1546 1592
เต่าคองูเหนือ
เต่าคองูเหนือ กระจายพันธุ์ในอินโดนีเซีย, ออสเตรเลีย และหมู่เกาะพิตแคร์น โดยมีการแพร่พันธุ์ที่แตกต่างไปจากเต่าและสัตว์เลื้อยคลานอย่างอื่น ๆ โดยอาศัยในพื้นที่มีฤดูฝนและฤดูแล้งแตกต่างกันอย่างชัดเจน โดยตัวเมียในช่วงฤดูฝนจะขุดหลุมที่พื้นล่างของแหล่งน้ำที่อาศัยแต่เอมบริโอภายในไข่พักการเจริญเติบโตตลอดฤดูฝน เมื่อถึงฤดูแล้ง เมื่อแหล่งน้ำแห้งเหือดไป ไข่จะสัมผัสกับอากาศและเอมบริโอในไข่เริ่มต้นการเจริญเติบโตเป็นลูกเต่า และออกจากไข่ในช่วงเวลาใกล้เคียงกับฤดูฝนในปีต่อไป นับเป็นสัตว์เลื้อยคลานเพียงชนิดเดียวเท่านั้นที่วางไข่ในน้ำ
เต่าคองูเหนือ เป็นสัตว์ที่ได้รับการอนุรักษ์ โดยมีชื่ออยู่ในบัญชีแดงของสหภาพเพื่อการอนุรักษ์ธรรมชาติ (IUCN) และมีสถานะอยู่ในอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES) แต่ก็เป็นสัตว์ที่นิยมเลี้ยงเป็นสัตว์เลี้ยง โดยการลักลอบนำเข้าไปจำหน่ายยังที่ต่าง ๆ
คัมวิธมี
คัม วิธ มี เป็นซิงเกิลที่ 8 ของคุมิ โคดะในรูปแบบแม็กซี่ซิงเกิลขนาด 12 ซม. และ 12 นิ้ว วางจำหน่ายเมื่อวันที่ 27 สิงหาคม พ.ศ. 2546  เปิดตัวสัปดาห์แรกในอันดับที่ 14 ของออริกอนชาร์ต  โดยมียอดขายรวมประมาณ 42,000 แผ่น  เพลง COME WITH ME เป็นเพลงประกอบโฆษณาเยลลี่ของบริษัทโชยะอุเมะชู  แล้วก็ยังมีเพลง real Emotion กับเพลง 1000の言葉 เวอร์ชันภาษาอังกฤษเป็นเพลงหน้าบี  โดยที่เพลง real Emotion กับเพลง 1000の言葉 เวอร์ชันภาอังกฤษที่ประกอบเกมไฟนอลแฟนตาซี X-2นั้น  เป็นผลงานของวง Sweetbox
มิวสิกวิดีโอเพลง COME WITH ME ถ่ายทำที่ประเทศไทย โดยเนื้อเรื่องเป็นเรื่องราวเกี่ยวกับชายสองคนอยากเข้าไปดูการแสดงของคุมิ โคดะบริเวณชายหาดที่เต็มไปด้วยนักท่องเที่ยวที่มาในงานสังสรรค์
พระพรหมวชิรปัญญาจารย์ (ทองดี สุรเตโช)
พระพรหมวชิรปัญญาจารย์ นามเดิม ทองดี สุรเดช ฉายา สุรเตโช เป็นราชบัณฑิต สำนักงานราชบัณฑิตยสภา เป็นพระราชาคณะเจ้าคณะรอง ชั้นหิรัญบัฏ ปัจจุบันดำรงตำแหน่งเจ้าอาวาสพระอารามหลวงวัดราชโอรสารามราชวรวิหาร หัวหน้าพระธรรมทูตสายที่ 8 กรรมการผู้ทรงคุณวุฒิสภามหาวิทยาลัยมหาจุฬาลงกรณราชวิทยาลัย
ชีวิตและงาน
พระพรหมวชิรปัญญาจารย์ มีนามเดิมว่า ทองดี สุรเดช เกิดเมื่อวันที่ 15 กุมภาพันธ์ พ.ศ. 2489 ที่อำเภอพรานกระต่าย จังหวัดกำแพงเพชร เมื่ออายุ 14 ปี และจบชั้นมัธยมต้นแล้วก็ได้บรรพชาเป็นสามเณร เมื่ออายุครบ 20 ปี ได้อุปสมบทเป็นพระภิกษุที่วัดเดิมคือวัดไตรภูมิ อำเภอพรานกระต่าย จังหวัดกำแพงเพชร จากนั้นก็ได้ศึกษาธรรมที่สำนักเรียนวัดปากน้ำ ภาษีเจริญ สอบได้เปรียญธรรม 9 ประโยค เมื่อ พ.ศ. 2515 ด้วยอายุ 26 ปี ในทางโลกสอบได้ประโยควิชาครูพิเศษมัธยม (พ.ม.) ในปีถัดมา
ด้านการงาน
ด้านการงาน พระพรหมวชิรปัญญาจารย์ ได้เป็นเลขานุการเจ้าคณะอำเภอพรานกระต่าย เลขานุการเจ้าคณะเขตบางขุนเทียน ต่อมาได้เป็นอาจารย์สอนวิชาแต่งฉันท์ภาษามคธ ชั้นประโยค ป.ธ.8 ที่โรงเรียนพระปริยัติธรรมส่วนกลางของคณะสงฆ์ วัดสามพระยาวรวิหาร พระอารามหลวง กรุงเทพมหานคร ก่อนที่จะเป็นเจ้าคณะแขวงบางค้อได้รับการแต่งตั้งเป็นผู้ช่วยเจ้าอาวาสวัดราชโอรสาราม เคยเป็นเจ้าคณะภาค 16 เป็นกรรมการมหาเถรสมาคม ระหว่าง พ.ศ. 2535-พ.ศ. 2544
ด้านวิชาการ
ด้านวิชาการ พระพรหมวชิรปัญญาจารย์ เคยเป็นรองประธานกรรมการตรวจสอบต้นฉบับพระไตรปิฎกฉบับสังคายนา ภาษาไทยและภาษาบาลี เป็นรองประธานกรรมการตรวจสำนวนการแปลพระไตรปิฎกฉบับมหาจุฬาลงกรณราชวิทยาลัย เป็นกรรมการผู้ทรงคุณวุฒิในคณะกรรมการการศึกษาของคณะสงฆ์ เป็นกรรมการจัดทำแผนพัฒนาด้านการศึกษา กรมการศาสนา ประธานกรรมการจัดทำต้นฉบับพระไตรปิฎก ฉบับภาษาไทย นอกจากนี้ยังเคยเป็นประธานกรรมการพิจารณาและดำเนินการจัดตั้งสำนักหุบผาสวรรค์เป็นสถานศึกษาทางพุทธศาสนาอีกด้วย
ด้านการเผยแผ่
พระพรหมวชิรปัญญาจารย์ ได้เขียนหนังสือและแต่งตำราเพื่อเผยแผ่พระธรรมจำนวนมากดังรายการผลงานเขียนของท่านข้างล่างนี้ นอกจากนี้พระมหาโพธิวงศาจารย์ยังได้อนุญาตให้นำศัพท์เกี่ยวกับพุทธศาสนาและคำที่ใช้กับพระและวัดในหนังสือ "คำวัด" มาเผยแพร่ในอภิธานศัพท์พุทธศาสนาในวิกิพีเดียอีกด้วย
ตำแหน่งหน้าที่สำคัญ
หลังจากสอบได้เปรียญธรรม 9 ประโยค แล้ว พระพรหมวชิรปัญญาจารย์ ได้ปฏิบัติงานด้านการศาสนาในตำแหน่งต่างๆ มาเป็นลำดับ นอกจากตำแหน่งรองเจ้าอาวาสวัดราชโอรสารามดังกล่าวแล้วก็ได้เป็นเจ้าคณะภาค 16 เป็นกรรมการมหาเถรสมาคม เป็นเจ้าอาวาสวัดราชโอรสาราม เจ้าสำนักเรียนวัดราชโอรสาราม เป็นหัวหน้าพระธรรมทูตสายที่ 8 เป็นผู้อำนวยการฝึกอบรมพระนักเทศน์ในเขตปกครองคณะสงฆ์หนกลาง,หนตะวันออก,หนใต้ กรรมการสภามหาวิทยาลัยมหาจุฬาลงกรณราชวิทยาลัย นอกจากนี้ ยังเป็นผู้อุปถัมภ์สร้างวัดพุทธวิหาร กรุงเบอร์ลิน และวัดธรรมวิหาร เมืองฮันโนเฟอร์ประเทศเยอรมนีอีกด้วย
วันที่ 27 ธันวาคม พ.ศ. 2539 ได้รับโปรดเกล้าฯ แต่งตั้งเป็นราชบัณฑิตในประเภทวรรณศิลป์ สาขาวิชาตันติภาษา สำนักงานราชบัณฑิตยสภา
สมณศักดิ์
พระบาทสมเด็จพระเจ้าอยู่หัวโปรดพระราชทานตั้งสมณศักดิ์ตามลำดับดังนี้
ผิดแค่ไหน
"ผิดแค่ไหน" เป็นซิงเกิลของ ถังเบียร์ - ภูริวัชร์ ธีระชาติ ในปี พ.ศ. 2558 ประพันธ์เนื้อร้องโดย ถังเบียร์ & มานพ สุขพาสน์เจริญ แต่งทำนองโดย ถังเบียร์ & ม.ล. บวรชัย สุขสวัสดิ์ และเรียบเรียงโดย ม.ล. บวรชัย สุขสวัสดิ์ ออกจำหน่ายครั้งแรกในวันที่ 11 มิถุนายน พ.ศ. 2558
เนื้อหาเพลงพูดถึงความรักที่ต้องการหาคำตอบ ซึ่งจริงๆน่าจะรู้คำตอบดีอยู่แล้ว แต่เสียงหัวใจมันดังกว่าเสียงในสมอง จะทำอะไรยังไงก็ไม่สามารถดึงรั้งความรู้สึกนั้นไว้ได้ ส่วนมิวสิกวีดีโอนี้มี เป๊ก-เปรมณัช สุวรรณานนท์ และเม-อาระตี ตันมหาพราน มาแสดงในมิวสิกวีดีโอนี้
การตอบรับ
เพลง "ผิดแค่ไหน" ได้อันดับสูงสุดที่ 10 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 9 สิงหาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เดอะเชิร์ช
เดอะเชิร์ช (The Church) เป็นวงร็อกในแนวนิวเวฟ และ นีโอ-ไซเคเดเลียจากออสเตรเลียก่อตั้งวงใน แคนเบอร์ร่า ตั้งแต่ปี 1980 แต่พวกเขากลับมาทำในปี 1988 กับอัลบั้ม Starfish และประสบความสำเร็จ กับซิงเกิล "Under the Milky Way." ได้ติดชาร์ตเพลง American Top 40 hit
โรงเรียนอู่ทอง
โรงเรียนอู่ทอง โรงเรียนอู่ทองเป็นโรงเรียนมัธยมศึกษาขนาดใหญ่ประจำอำเภออู่ทอง เป็นโรงเรียนแบบสหศึกษา ปัจจุบันเปิดทำการสอนตั้งแต่ระดับชั้นมัธยมศึกษาตอนต้น - ระดับมัธยมศึกษาตอนปลายและระดับประกาศนียบัตรวิชาชีพ (ปวช.) สังกัดกระทรวงศึกษาธิการ สำนักงานคณะกรรมการการสถานศึกษาขั้นพื้นฐาน สำนักงานเขตพื้นที่การศึกษามัธยมศึกษา สุพรรณบุรี
ประวัติ
โรงเรียนอู่ทอง เป็นโรงเรียนมัธยมศึกษาขนาดใหญ่ประจำอำเภออู่ทอง ตั้งอยู่เลขที่ 9 หมู่ 9 ตำบลอู่ทอง อำเภออู่ทอง จังหวัดสุพรรณบุรี เป็นโรงเรียนสหวิทยาเขตสุพรรณบุรีทราวดี ปัจจุบันมีเนื้อที่ 45 ไร่ เปิดทำการสอนตั้งแต่ระดับมัธยมศึกษาตอนต้น ชั้นมัธยมศึกษาตอนปลาย และระดับประกาศนียบัตรวิชาชีพ           โรงเรียนอู่ทองได้รับอนุมัติจากกระทรวงศึกษาธิการให้ก่อตั้งขึ้น เมื่อวันที่ 23 มีนาคม 2497 โดยได้รับการสนับสนุนจากมูลนิธิสปีดวากอน  โดยก่อสร้างในที่ดิน 5 ไร่เศษ ของกรมศิลปากร บริเวณคูเมืองเก่าด้านเหนือของสถานีตำรวจอำเภออู่ทอง ริมถนนมาลัยแมน (ปัจจุบันเป็นที่ตั้งของสำนักงานที่ดินและองค์กรสปีดวากอน)
ข้อมูลพี้นฐานโรงเรียน
โรงเรียนอู่ทองเป็นโรงเรียนมัธยมขนาดใหญ่ปัจจุบันมีอาคารเรียน 7 หลัง อาคารโรงฝึกงาน 5 หลัง อาคารโรงอาหาร - หอประชุม 2 หลัง บ้านพักครู 16 หลัง บ้านพักลูกจ้างประจำ 1 หลัง ห้องน้ำ - ห้องส้วม ชาย 45 ที่ หญิง 51 ที่ ห้องประชุมขนาดใหญ่ สามารถรองรับบุคลากร จำนวน 400 คน ห้องสมุดเฉลิมพระเกียรติขนาด 8 ห้องเรียน พร้อมเครื่องปรับอากาศ ห้องเรียนรู้สืบค้น (Internet) และห้องมัลติมีเดีย อาคารประชาสัมพันธ์ อาคารสุวรรณประชาณุกูล อาคาร 60 ปี ส.พ.8 อาคาร 60 ปี โรงเรียนอู่ทอง
สัญลักษณ์
ธรรมจักรศิลา สมัยทวารวดี
สีประจำโรงเรียน
แดง-เหลือง
เขตอาซาฮิ (โอซากะ)
เขตอาซาฮิ เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 6.32 ตารางกิโลเมตร มีประชากร 91,072 คน (2018)
เขตอาซาฮิมีอาณาเขตติดต่อกับเขตต่อไปนี้:
ปลาซาดากาตาลุญญา
ปลาซาดากาตาลุญญา (Plaça de Catalunya) หรือบางครั้งเรียกว่า ปลาซาเดกาตาลุญญา (Plaza de Cataluña) เป็นจัตุรัสขนาดใหญ่แห่งหนึ่งกลางเมืองบาร์เซโลนา แคว้นกาตาลุญญา ประเทศสเปน โดยทั่วไปถือว่าเป็นทั้งศูนย์กลางของเมืองและบริเวณที่เขตเมืองเก่าและเขตเมืองขยายซึ่งสร้างในคริสต์ศตวรรษที่ 19 มาบรรจบกัน
ถนนที่สำคัญที่สุดบางสายของบาร์เซโลนามาตัดกันที่ปลาซาดากาตาลุญญา ได้แก่ ปาเซ็ดจ์ดากราซิอา, รัมบลาดากาตาลุญญา, ลารัมบลา และปูร์ตัลดาลันฌัล นอกเหนือจากโรนดาดาซัมเปรา, การ์เรดาบาร์การา และการ์เรดาปาไล จัตุรัสมีพื้นที่ประมาณ 50,000 ตารางเมตร เป็นที่รู้จักโดยเฉพาะอย่างยิ่งจากน้ำพุและรูปปั้นต่าง ๆ ความใกล้เคียงกับสถานที่ท่องเที่ยวยอดนิยมของเมือง และฝูงนกพิราบที่มารวมตัวกันที่ใจกลางเมือง
พระยาราชมนตรี (ภู่ ภมรมนตรี)
พระยาราชมนตรี (ภู่ ภมรมนตรี) เป็นบุตรของพระยาศรีสรราช ในรัชกาลที่ 1 และเป็นหลานปู่ของพระยาธิเบศร์บดี จางวางมหาดเล็กในรัชกาลสมเด็จพระที่นั่งสุริยาศน์อมรินทร์ ครั้งกรุงเก่า เมื่อเสียกรุงศรีอยุธยาครั้งที่ 2 ในปีพ.ศ. 2310 นั้น พระยาธิเบศร์บดีได้ตกเป็นเชลยพม่าอยู่ในค่ายโพธิ์สามต้นหลายเดือน มาในรัชกาลสมเด็จพระเจ้ากรุงธนบุรีได้กลับมารับราชการใหม่ยังไม่ทันได้เลื่อนยศเป็นเจ้าพระยาธรรมาธิกรณ์ ก็ป่วยเป็นวัณโรคตกโลหิตถึงแก่กรรมเสียก่อน
พระยาราชมนตรี (ภู่ ภมรมนตรี) ได้ถวายตัวเป็นข้าหลวงเดิมในพระบาทสมเด็จพระนั่งเกล้าเจ้าอยู่หัวตั้งแต่ยังดำรงพระยศเป็นพระเจ้าลูกเธอ กรมหมื่นเจษฎาบดินทร์ในรัชกาลที่ 2 ได้ฉลองพระเดชพระคุณในตำแหน่งจางวางมหาดเล็กในกรมหมื่นเจษฎาบดินทร์มาจนตลอดรัชกาลที่ 2
ต่อมาเมื่อเสด็จขึ้นครองราชสมบัติเป็นพระมหากษัตริย์รัชกาลที่ 3 แห่งพระบรมราชจักรีวงศ์แล้ว ช่วงแรกโปรดเกล้าฯให้ท่านภู่ดำรงตำแหน่งจางวางมหาดเล็กต่อไป ภายหลังได้โปรดเกล้าฯให้เป็นพระยาราชมนตรี ตำแหน่งเสนาบดีกรมพระคลังมหาสมบัติ ว่ากล่าวสรรพภาษีอากรบ่อนเบี้ย โรงหวย เตาสุราทั่วทั้งพระราชอาณาจักร มีพระราชดำรัสยกย่องว่าพระยาราชมนตรีนั้นเปรียบเป็น"บ่อแก้ว" ในรัชกาลของพระองค์
พระยาราชมนตรี (ภู่) นั้นมีชื่อเสียงโจษขานกันทั่วไปในเรื่องความซื่อสัตย์สุจริต แม้ว่ากล่าวภาษีอากรทั่วพระราชอาณาจักร ก็หาได้กอบโกยเข้าพกเข้าห่อของตน ท่านมีบุตรธิดาหลายสิบคน ที่เกิดแต่ภรรยาหลวงทั้งสองท่าน และบรรดาอนุภรรยาอีกหลายคน
ธิดาคนหนึ่ง เกิดแต่คุณหญิงกล่ำเช่นเดียวกันกับคุณพุ่ม ชื่ออิ่ม รับราชการฝ่ายในเป็นเจ้าจอมอยู่งานในพระบาทสมเด็จพระปิ่นเกล้าเจ้าอยู่หัว
บุตรคนหนึ่งชื่อบัว ภายหลังได้เป็นพระยามณเทียรบาล พระยามณเทียรบาล (บัว ภมรมนตรี) ผู้นี้เป็นปู่ของพลโทประยูร ภมรมนตรี สมาชิกคนหนึ่งของคณะราษฎร และเป็นทวดของ แซม ยุรนันท์ ภมรมนตรี นักแสดง นักร้องชื่อดัง
โรงเรียนมหาไถ่ศึกษาภาคตะวันออกเฉียงเหนือ
โรงเรียนมหาไถ่ศึกษาภาคตะวันออกเฉียงเหนือ (Holy Redeemer Northeastern Region School) (ภาษาจีน : 玛哈泰东北学校) ก่อตั้งเมื่อปี พ.ศ. 2510 เดิมชื่อโรงเรียนมหาไถ่ศึกษาชาย เป็นโรงเรียนในเครือสภาการศึกษาคาทอลิก
ประวัติโรงเรียน
มูลนิธิคณะสงฆ์พระมหาไทยแห่งประเทศไทย ได้ก่อตั้งโรงเรียนมหาไถ่ศึกษาชาย เมื่อปีพุทธศักราช 2510 ได้รับใบอนุญาตเลขที่ 314 / 2510 มีพื้นที่ 14 ไร่ 1 งาน 147.3 ตารางวา
มีจุดประสงค์ เพื่อแยกนักเรียนหญิงชายโดยให้โรงเรียนมหาไถ่ศึกษาขอนแก่น เปิดสอนเฉพาะนักเรียนหญิง และให้นักเรียนชายย้ายมาที่โรงเรียนมหาไถ่ศึกษาชายที่ก่อตั้งใหม่
ปีพุทธศักราช 2510 - 2520
ในปีแรกได้ย้ายนักเรียนชายมาเฉพาะชั้นม.ศ.1 ซึ่งมีนักเรียนจำนวน 27 คน ครู 3 คน              บาทหลวงวีรพงษ์ วัชราทิตย์ ดำรงตำแหน่งผู้จัดการ นายนิภัย นวลอึ่ง ดำรงตำแหน่งครูใหญ่
ปีพุทธศักราช 2511 และปีพุทธศักราช 2512 ได้ย้ายนักเรียนชั้น ม.ศ.2 และ ม.ศ.3 จากโรงเรียนมหาไถ่ศึกษาขอนแก่น มาเรียนที่โรงเรียนมหาไถ่ศึกษาชายตามลำดับ
ในปีพุทธศักราช 2513 โรงเรียนได้สร้างอาคารคอนกรีตเพิ่มอีก 1 หลัง จำนวน 8 ห้องเรียน    สร้างโรงประชุมโครงเหล็ก 1 หลัง และขออนุญาตเปิดสอนระดับชั้นประถมศึกษา โดยเริ่มจากชั้นป.1 และ ป.5
ในปีพุทธศักราช 2514 ได้ทำการเปิดสอนเพิ่มเติมในระดับชั้นป.2 และป.6                            บาทหลวง ยอด พิมพิสาร ได้ย้ายมาดำรงตำแหน่งผู้จัดการ แทนบาทหลวงวีรพงษ์ วัชราทิตย์ และแต่งตั้งนายวินัย มูลศรี เป็นครูใหญ่
ในปีพุทธศักราช 2516 นี้มีนักเรียน ป.1 - ม.ศ.3 ทั้งหมด 564 คน ครูสอน 16 คน
ในปีพุทธศักราช 2518 โรงเรียนได้สร้างอาคารคอนกรีตเพิ่มอีก 1 หลัง จำนวน 5 ห้องเรียน               เพื่อรองรับนักเรียนที่เพิ่มขึ้นทุกๆปี และสร้างโรงประชุมหลังใหญ่อีก 1 หลัง
กิจการของโรงเรียนได้รับการพัฒนามาตลอดจนถึงปีพุทธศักราช 2520 โรงเรียนได้รับรองวิทยฐานะเทียบเท่ากับโรงเรียนของรัฐบาล
ปีพุทธศักราช 2521 - 2530
ในปีพุทธศักราช 2526 โรงเรียนได้สร้างอาคารคอนกรีตชั้นเดียว เพิ่มขึ้นอีก 1 หลัง จำนวน 8 ห้องเรียน และสร้างห้องน้ำห้องส้วมสำหรับนักเรียน 10 ห้อง ห้องน้ำครู 2 ห้อง ก่อนสิ้นปีการศึกษา 2526 โรงเรียนได้รับเกียรติจากกรมวิชาการ กระทรวงศึกษาธิการ ให้เป็นโรงเรียนผู้นำการใช้หลักสูตรดีเด่นระดับมัธยมศึกษาตอนต้น
1.หลักสูตรIEP (Intensive English Program)
จะเป็นหลักสูตรที่สอน วิชา คณิตศาสตร์ วิทย์ศาสตร์ และภาษาอังกฤษ เป็นรูปแบบภาษาอังกฤษ โดยจะใช้เป็นครูต่างชาติมาสอน ภาษาอังกฤษเพื่อการสื่อสาร เรียน 2 คาบ ต่อสัปดาห์ และคณิตศาสตร์วิทยศาสตร์ฉบับภาษาอังกฤษเรียนวิชาละ 1 คาบต่อสัปดาห์ ซึ่งจะมีในระดับชั้นการสอนในรูปแบบภาษาไทยเช่นกัน
2.หลักสูตรIN (Intensive)
จะมีการสอนภาษาอังกฤษแบบสนุกสนาน โดยจะมีครูต่างชาติมาสอน แต่จะไม่ได้เรียนอีก 2 วิชาหลักเป็นภาษาอังกฤษดั่งหลักสูตรIEP
วอลเลย์บอลหญิงเวิลด์แกรนด์แชมเปียนคัพ 1997
วอลเลย์บอลหญิงเวิลด์แกรนด์แชมป์เปี้ยนคัพ 1997 (1997 FIVB Volleyball Men's World Grand Champions Cup) จัดขึ้นที่ประเทศญี่ปุ่น ระหว่างวันที่ 14-23 พฤศจิกายน 2540
โรงเรียนมหาไถ่ศึกษาภาคตะวันออกเฉียงเหนือ
3.หลักสูตรปกติ
จะเป็นการสอนปกติ ไม่มีภาษาอังกฤษเข้มงวดเหมือน 2 หลักสูตรข้างต้น ซึ่งจะมีในระดับชั้น ประถมศึกษาปีที่1ถึง3
4.หลักสูตรพิเศษวิทยศาสตร์
จะจำกัดจำนวนคนเข้าเรียน ซึ่งจะมีในระดับชั้น มัธยมศึกษาปีที่1 ถึง 6 ซึ่งจะเรียนในห้อง1
ราคาของหลักสูตร
แต่ละหลักสูตรราคาจะแตกต่างกันไปโดย ห้องเรียนพิเศษวิทย์จะแพงที่สุด รองลงมา ห้องIEP ห้องIN ละก็ห้องปกติ
อำเภอพิบูลย์รักษ์
พิบูลย์รักษ์  เป็นอำเภอหนึ่งของจังหวัดอุดรธานีเดิมเป็นส่วนหนึ่งของอำเภอหนองหาน
ที่ตั้งและอาณาเขต
อำเภอพิบูลย์รักษ์ มีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอพิบูลย์รักษ์แบ่งเขตการปกครองย่อยออกเป็น 3 ตำบล 37 หมู่บ้าน ได้แก่
การปกครองส่วนท้องถิ่น
ท้องที่อำเภอพิบูลย์รักษ์ประกอบด้วยองค์กรปกครองส่วนท้องถิ่น 3 แห่ง ได้แก่
ประเทศกัวเตมาลาในโอลิมปิกฤดูร้อน 2016
ประเทศกัวเตมาลา เข้าร่วมแข่งขันกีฬาโอลิมปิกฤดูร้อน ครั้งที่ 31 ค.ศ. 2016 (พ.ศ. 2559) ที่กรุงรีโอเดจาเนโร ประเทศบราซิล ระหว่างวันที่ 5-21 สิงหาคม พ.ศ. 2559 คณะกรรมการโอลิมปิกแห่งชาติกัวเตมาลาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 21 คน ใน 10 ชนิดกีฬา ผลการแข่งขันครั้งนี้ประเทศกัวเตมาลาไม่ได้รับเหรียญรางวัล
กรีฑา
ผลการแข่งขันดังนี้ :
ช่องแคบบอสพอรัส
ช่องแคบบอสพอรัส  (Bosporus Strait) หรือ ช่องแคบบอสฟอรัส (Bosphorus Strait) หรือ ช่องแคบอิสตันบูล (İstanbul Boğazı) เป็นช่องแคบที่กั้นระหว่างตุรกีเธรซที่อยู่ในทวีปยุโรปกับคาบสมุทรอานาโตเลียในทวีปเอเชีย เป็นช่องแคบหนึ่งของตุรกีคู่กับช่องแคบดาร์ดะเนลส์ทางตอนใต้ที่เชื่อมกับทะเลอีเจียน ช่องแคบบอสฟอรัสทางตอนเหนือและช่องแคบดาร์ดาเนลส์ทางตอนใต้เชื่อมระหว่างทะเลดำกับทะเลมาร์มะราซึ่งเป็นส่วนหนึ่งของทะเลเมดิเตอร์เรเนียน
ช่องแคบบอสฟอรัสยาวราว 30 กิโลเมตร ส่วนที่กว้างที่สุดกว้าง 3,700 เมตร ส่วนที่แคบที่สุดกว้าง 700 เมตร ความลึกระหว่าง 36 ถึง 124 เมตร ฝั่งทะเลของช่องแคบเป็นเมืองอิสตันบูลที่มีประชากรหนาแน่นถึงราว 11 ล้านคน
เซอร์ไวเวอร์ แคเรโมน
เซอร์ไวเวอร์ แคเรโมน - แฟนปะทะทีมโปรด (Survivor: Caramoan — Fans vs. Favorites) เป็นฤดูกาลที่ 26 ของรายการเซอร์ไวเวอร์ สถานที่ถ่ายทำอยู่ในประเทศฟิลิปปินส์ที่เดียวกับฤดูกาลที่ 25 และเป็นการแข่งแบบ "แฟน" ปะทะ "ทีมโปรด" ครั้งที่ 2 ของรายการ (ครั้งแรกในฤดูกาลที่ 16 เซอร์ไวเวอร์ ไมโครนีเซีย) โดยการนำทีมผู้เข้าแข่งขันทีมโปรด ต่อสู้กับทีมผู้เข้าแข่งขันใหม่ที่ได้มาจากการคัดเลือกแล้ว โดยผู้เข้าแข่งขันเก่าก็จะใช้เกณฑ์ในการเลือกโดยดูจากความโด่ดเด่นในฤดูกาลที่ผ่านๆ มาทั้งหมด 10 คนและผู้เข้าแข่งขันหน้าใหม่ที่เป็นแฟนตัวยงของรายการนี้ที่ได้รับการคัดเลือกแล้วอีกจำนวน 10 คน ครั้งแรกที่มาถึงเกาะ เจฟ พรอบส์ จะทำพิธีต้อนรับผู้เข้าแข่งขันใหม่และเปิดตัวผู้เข้าแข่งขันทีมโปรด จากนั้นจึงจัดให้อยู่ในกลุ่มสีส้มและสีม่วง (ทีมแฟนและทีมโปรด)
การโหวต
ผลโหวตในรอบแรกเสอมกันที่ 3-3-3 ระหว่างโฮป, ชาร์มา, เอ็ดดี้ ทำให้มีการโหวตในรอบที่สองโดยทั้งสามคนจะไม่ได้โหวตและคนที่เหลือจะโหวตได้แต่เพียงสามคนนี้เท่านั้น เรย์โนลด์ ใช้เครื่องรางที่ซ่อนไว้ ทำให้เสียงโหวตที่มีชื่อ เรย์โนลด์ จะไม่ถูกนับ เผ่าไบเคล ยกสิทธิ์คุ้มกันให้ เผ่าโกต้า โดยไม่ทำการแข่งขันและทำการโหวตด้วยวาจา ณ จุดนั้นทันที โดยไม่เข้าสภาเผ่า ผลโหวตในรอบแรกเสอมกันที่ 3-3 ระหว่าง ไมเคิล กับ จูเลีย ทำให้มีการโหวตในรอบที่สองโดยทั้งสองคนจะไม่ได้โหวตและคนที่เหลือจะโหวตได้แต่เพียงสองคนนี้เท่านั้น มัลคอม ขอเครื่องรางจาก เรย์โนลด์ และใช้มัน อย่างไรก็ตามไม่มีชื่อของ มัลคอม แต่อย่างใด เอ็ดดี้ กับ มัลคอม ใช้เครื่องรางที่ซ่อนไว้ ทำให้เสียงโหวตที่มีชื่อ เอ็ดดี้ กับ มัลคอม จะไม่ถูกนับ ผลโหวตในรอบแรกเสอมกันที่ 3-3-3 ระหว่างแอนเดรีย, มัลคอม, เรย์โนลด์ ทำให้มีการโหวตในรอบที่สองโดยทั้งสามคนจะไม่ได้โหวตและคนที่เหลือจะโหวตได้แต่เพียงสามคนนี้เท่านั้น
สิ่งมีชีวิตบนดาวศุกร์
ความเป็นไปได้ของชีวิตบนดาวศุกร์เป็นเรื่องที่น่าสนใจในชีวดาราศาสตร์เนื่องจากความคล้ายคลึงของดาวศุกร์กับโลก จนถึงปัจจุบันไม่พบข้อพิสูจน์ที่ชัดเจนเกี่ยวกับการมีของชีวิตในอดีตหรือปัจจุบันบนดาวศุกร์ ทฤษฎีได้ลดลงอย่างมากตั้งแต่ต้นทศวรรษที่ 1960 (พ.ศ. 2503 - พ.ศ. 2512) เมื่อยานอวกาศเริ่มศึกษาดาวเคราะห์และเห็นว่าสภาพแวดล้อมของดาวศุกร์รุนแรงกว่าอย่างมากเมื่อเทียบกับโลก อย่างไรก็ตามมีการศึกษาอย่างต่อเนื่องว่าสิ่งมีชีวิตสามารถดำรงได้อยู่บนพื้นผิวดาวศุกร์ก่อนที่ปรากฏการณ์เรือนกระจกในชั้นบรรยากาศที่พบอยู่ในปัจจุบันหรือไม่ และการศึกษาที่เกี่ยวข้องว่าชีวมณฑลสามารถคงอยู่ได้ในบรรยากาศของดาวศุกร์ปัจจุบันหรือไม่
ตำแหน่งของดาวศุกร์อยู่ใกล้ดวงอาทิตย์มากกว่าโลกและปรากฏการณ์เรือนกระจกที่รุนแรงทำให้อุณหภูมิบนพื้นผิวสูงขึ้นเกือบ และความดันบรรยากาศ 90 เท่าของโลกทำให้สิ่งมีชีวิตที่อาศัยน้ำในที่เราพบเห็นไม่น่าเกิดขึ้นบนพื้นผิวของดาวเคราะห์ อย่างไรก็ตามนักวิทยาศาสตร์บางคนคาดการณ์ว่าจุลินทรีย์ที่ทนความร้อนสูงอาจมีอยู่ในชั้นบนของบรรยากาศดาวศุกร์ที่มีอุณหภูมิปานกลางและเป็นกรดได้  ในเดือนกันยายน พ.ศ. 2563 มีการเผยแพร่งานวิจัยที่แสดงให้เห็นการมีอยู่ของฟอสฟีนในชั้นบรรยากาศของดาวเคราะห์ซึ่งเป็นสัญลักษณ์ที่เป็นไปได้ของสิ่งมีชีวิต
ราชวงศ์เหลียงตะวันตก (ค.ศ. 555–587)
ราชวงศ์เหลียง (ค.ศ. 555–587) หรือเป็นที่รู้จักในประวัติศาสตร์ว่า ราชวงศ์เหลียงตะวันตก (西梁) หรือ ราชวงศ์เหลียงยุคหลัง (後梁) เป็นรัฐหุ่นเชิดขนาดเล็กระหว่างยุคราชวงศ์เหนือ-ใต้ ตั้งอยู่ในเขตแม่น้ำแยงซีตอนกลางในมณฑลหูเป่ย์ตอนกลางในปัจจุบัน ตั้งแต่ปี ค.ศ. 555 ถึง 557 อาณาจักรอยู่ใต้อาณัติของราชวงศ์เว่ย์ตะวันตก ตั้งแต่ปี ค.ศ. 557 ถึง 581 อยู่ภายใต้ราชวงศ์โจวเหนือ (ซึ่งแทนที่ราชวงศ์เว่ย์ตะวันตก) และตั้งแต่ ค.ศ. 581 ถึง 587 อยู่ภายใต้ราชวงศ์สุย (ซึ่งเข้ามาแทนที่ราชวงศ์โจวเหนือ) ก่อนที่ถูกผนวกเป็นส่วนหนึ่งของราชวงศ์สุย
สถานีรถไฟปากน้ำโพ
สถานีรถไฟปากน้ำโพ เป็นสถานีรถไฟระดับ 1 อยู่ห่างจากสถานีรถไฟกรุงเทพเป็นระยะทาง 250.56 กิโลเมตร ตั้งอยู่ ณ ตำบลปากน้ำโพ อำเภอเมืองนครสวรรค์ จังหวัดนครสวรรค์
สถานีรถไฟปากน้ำโพเปิดทำการตั้งแต่ พ.ศ. 2442 ซึ่งภายในสถานีรถไฟปากน้ำโพยังมีทางแยกไปท่าข้าวกำนันทรงเพื่อขนส่งสินค้าข้าวอีกด้วย เป็นเส้นทางขนถ่ายสินค้าจากกรุงเทพไปยังภาคเหนือ นอกเหนือจากเส้นทางน้ำผ่านแม่น้ำเจ้าพระยา อดีตนั้นยังเคยเป็นสถานีรถไฟประจำจังหวัดนครสวรรค์มาก่อน และต่อมาภายหลังได้มีการสร้างสถานีรถไฟนครสวรรค์ขึ้นมาแทนในพื้นที่ตำบลหนองปลิงมาจนถึงปัจจุบัน
ระบบควบคุมอาณัติสัญญาณ
ประแจกลไฟฟ้า ชนิดแบบบังคับด้วยรีเลย์ และสัญญาณไฟสี (ก.1ก)